Bepaling oangeande eksekutele (KNB-model BTEBS10E - ferzje 01-01-2003/FA-ferzje 04-03-2004)

Ik beneam ta eksekuteur de hear/frou ✍, hjirnei te neamen de eksekuteur, en foar dy beneaming jilde de neikommende bepalings:
(FARIABEL BLOK ⇨)
Mear eksekuteurs
1. De eksekuteur hat it foech om mei in notariële akte ien of mear eksekuteurs oan him ta te foegjen of yn syn plak te stellen.⇦
(FARIABEL BLOK ⇨)
Ferfanging
2. As in eksekuteur komt te ûntbrekken kin de kantonrjochter op fersyk fan in belanghawwer in ferfanger beneame.⇦
Taak eksekuteur/foech
3. De eksekuteur hat ta taak om it goed fan de neilittenskip te behearen en de skulden fan de neilittenskip te foldwaan dy't ûnder syn behear út dat goed foldien wurde moatte, lykas it ôfjaan fan legaten, it neikommen of útfieren fan oerienkomsten en it foldwaan fan de kosten fan myn begraffenis of kremaasje, fan eventuele taksaasje- en boelkosten en fan de suksesjerjochten dy't foar de lêst komme fan erfgenamten of legatarissen. Yn ferbân mei it beteljen fan de skulden is de eksekuteur befoege en meitsje oan jild it goed fan myn neilittenskip dat troch him beheard wurdt.
(KARBLOK ⇨)
Oer de kar en de wize fan it oan jild meitsjen leit de eksekuteur oer mei myn erfgenamten. As in erfgenamt beswier makket tsjin it foarnommen oan jild meitsjen kin dy de beslissing fan de kantonrjochter ynroppe.⇦
(KARBLOK ⇨)
De eksekuteur moat foar de kar en it oan jild meitsjen de tastimming fan myn erfgenamten hawwe, behalven as it oan jild meitsjen fan beursnotearre effekten oanbelanget. As ien of mear erfgenamten tastimming wegerje kin dy tastimming ferfongen wurde troch de machtiging fan de kantonrjochter.⇦
(KARBLOK ⇨)
De eksekuteur hoecht oer de kar en it oan jild meitsjen net oer te lizzen mei de erfgenamten en harren tastimming is dêr ek net foar fereaske.⇦
Boelnotaris
De eksekuteur is befoege en wiis in boelnotaris oan.
Boelbeskriuwing
De eksekuteur moat binnen trije moannen nei myn ferstjerren in boelbeskriuwing, mei ynbegryp foar in foarriedige steat fan skulden fan de neilittenskip opmeitsje en de skuldeaskers dy't him bekend binne oproppe om harren foarderings by him of by de boelnotaris yn te tsjinjen. Oan de erfgenamten wurdt in ôfskrift fan de boelbeskriuwing ta beskikking steld.
Fertsjintwurdiging
De eksekuteur fertsjintwurdiget by de ferfolling fan syn taak myn erfgenamten rjochtlik en bûten it rjocht. De eksekuteur kin in legaat oan himsels ôfjaan en sels as oare partij hannelje by it útfieren of neikommen fan in oerienkomst.
Ynljochtings
De eksekuteur moat oan in erfgenamt alle ynljochtings dêr't er om freget jaan oer it útoefenjen fan syn taak.
Rekkening en ferantwurding
De eksekuteur is ferplichte om alle jierren en by de ein fan syn behear rekkening en ferantwurding ôf te lizzen oan myn erfgenamten. Hy jout alle jierren oan de erfgenamten in oersjoch fan ynkomsten en kosten dy't foar de belestingheffing fan belang binne.
Lean
(KARBLOK ⇨)
De eksekuteur hat rjocht op in lean mei de grutte fan it ienhûndertste fan de wearde fan myn neilittenskip berekkene neffens de dei fan myn ferstjerren. De ûnkosten dy't troch him makke binne, wurde direkt út de neilittenskip oan him foldien. De eksekuteur mei nei ferrin fan in jier in foarskot op syn lean opnimme.
Op grûn fan bysûndere omstannichheden kin op fersyk fan de eksekuteur of fan ien of mear fan myn erfgenamten de niisneamde beleanning foar fêststelde of ûnbeskate tiid oars regele wurde. Ik bepaal dat dat fersyk rjochte wurde moat oan de kantonrjochter yn waans amtsgebiet myn lêste wenplak leit.⇦
(KARBLOK ⇨)
De eksekuteur hat gjin rjocht op lean. De ûnkosten dy't troch him makke wurde, wurde direkt út de neilittenskip oan him foldien.⇦
(KARBLOK ⇨)
De eksekuteur hat rjocht op in lean fan ✍ euro (€ ✍) de oere en op fergoeding fan ûnkosten dy't troch him makke binne. De eksekuteur kin ek eardat it berêden fan de neilittenskip foltôge is oangeande de kosten in deklaraasje yntsjinje.⇦
Uitfeart
(KARBLOK ⇨)
Ik lis op de eksekuteur de lêst om myn begraffenis te regeljen, in grêfrjocht te keapjen en it ûnderhâld fan myn grêf foar it tiidrek fan tsien jierren ôf te keapjen, ien kear te ferlingjen mei op 'e nij in tiidrek fan tsien jierren.⇦
(KARBLOK ⇨)
Ik lis op de eksekuteur de lêst om myn kremaasje te regeljen. Ik fersykje de eksekuteur om de jiske fan myn stoflik omskot ferstruie te litten.⇦
Ein taak en behear
De taak en it behear fan de eksekuteur einigje:
a. as er syn wurksumheden foltôge hat;
b. troch syn dea, as de skuldsanearringsregeling op him fan tapassing ferklearre wurdt, troch syn fallytferklearring, syn ûnderkuratelestelling of troch de ûnderbewâldstelling fan syn goed of in part fan syn goed bedoeld sa as yn titel 19 boek 1 Boargerlik Wetboek;
c. troch ûntslach dat de kantonrjochter him mei yngong fan in beskate dei jout.